Document ID: 32007R1352

РЕГЛАМЕНТ (ЕО) № 1352/2007 НА КОМИСИЯТА
от 16 ноември 2007 година
за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
Регламент (ЕИО) № 2568/91 на Комисията от 11 юли 1991 г. относно характеристиките на маслиновото масло и съответните методи за анализ (2) бе актуализиран с Регламент (ЕО) № 702/2007, за да се отчетат заключенията на експертите химици. Въведените с Регламент (ЕИО) № 2568/91 корекции се състоят, по-специално, в определянето на процентното съдържание на 2-глицерил монопалмитат, чрез който могат да се откриват по-точно естерифицирани масла, и в понижаването на пределната стойност на стигмастадиена в необработените маслинови масла, което дава възможност за по-добро разграничаване между необработени и рафинирани маслинови масла.
(2)
Следователно допълнителна забележка 2 към глава 15 от Комбинираната номенклатура за маслиновите масла също следва да бъде коригирана.
(3)
Регламент (ЕИО) № 2658/87 следва да бъде съответно изменен.
(4)
Направеното през 2007 г. изменение на Регламент (ЕИО) № 2568/91 се прилага от 1 януари 2008 г. С оглед на съгласуваността настоящият регламент следва да се прилага от същата дата.
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2658/87 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 ноември 2007 година.

Labels: 3
17